దాహ్యాబాయి పటేల్

దాహ్యాబాయి పటేల్ (1906–1973) భారత స్వాతంత్ర్య సమరయోధుడు సర్దార్ వల్లభభాయి పటేల్ కుమారుడు. అతను భారత పార్లమెండు సభ్యునిగా తన సేవలనందించాడు. అతను బొంబాయిలో విద్యాభ్యాసం చేసాడు. గుజరాత్ విద్యాపీఠ్ లో గ్రాడ్యుయేషన్ పూర్తిచేసాడు. తరువాత ఇన్సూరెన్స్ కంపెనీలో ఉద్యోగిగా చేరి బొంబాయిలో స్థిరపడ్డాడు. అతని మొదటి భార్య యశోధ మరణించింది. అతనికి బిపిన్ అనే కుమారుడు కలడు. తరువాత అతను భానుమతిని వివాహం చేసుకున్నాడు. వారికి గౌతం అనే కుమారుడు కలిగాడు. అతను ప్రాథమికంగా వ్యాపారవేత్త అయినప్పటికీ భారత స్వాతంత్ర్య సమరంలో క్విట్‌ ఇండియా ఉద్యమంలో పాల్గొని 1942 నుండి 1944 వరకు జైలు శిక్ష అనుభవించాడు.

భారత దేశానికి స్వాతంత్ర్యం సిద్ధించిన తరువాఅత అతను 1962 లో జరిగిన సార్వత్రిక ఎన్నికలలో లోక్‌సభకు ఎన్నికైనాడు. తరువాతి కాలంలో రాజ్యసభ సభ్యునిగా కూడా తన సేవలనందించాడు.

మూలాలు 

భారత స్వాతంత్ర్య సమర యోధులు
1906 జననాలు
1973 మరణాలు